एक अनदेखा पंछी।
एक अनदेखा फूल।
एक अनदेखी मंद हवा।
एक अनदेखी रात।
क्या आपने कभी इतना शानदार कुछ देखा है?
मेरा नाम है रजर।
मेरी उम्र तीन महीने, तीन हफ़्ते और तीन दिन है।
मैं यहाँ पैदा हुआ था।
अमैंडा की कल्पना से बनी दुनिया में।
अमैंडा हमेशा सबसे शानदार दुनिया की कल्पना करती है।
वह तो मेहनती जायंट है,
बातूनी गिलहरी,
और समुद्री व्हेल।
कभी-कभी वह बहुत डरावनी चीज़ों की कल्पना भी करती है!
रजर!
यह अमैंडा है!
अमैंडा ने मेरी कल्पना की थी, और इस तरह मेरा जन्म हुआ।
अमैंडा और मैंने एक वादा किया था।
चाहे जो भी हो,
कभी ग़ायब नहीं होना,
एक-दूसरे को बचाना,
और कभी नहीं रोना।
और आपका क्या?
क्या आपका भी मेरे जैसा कोई ख़ुफ़िया दोस्त है
जिसे कोई नहीं देख सकता?
अब बड़े हो चुके लोग, जो कभी बच्चे हुआ करते थे, हमें कहते हैं
"इमैजिनरी।"
द इमैजिनरी
कभी-कभी मैं सोचती हूँ कि मैं काश किसी ऐसी जगह रहती जहाँ हमेशा धूप खिलती।
जूलिया, बारिश के बाद एक इंद्रधनुष दिख सकता है।
एक वादे का इंद्रधनुष।
एक वादा? क्या बात कर रही हो?
कहते हैं, अगर आपको बारिश होने के बाद इंद्रधनुष दिखाई दे,
तो समझ लें कि वह कोई ज़रूरी वादा आपको याद दिलाने आया है।
जूलिया!
वह मेरी मॉम हैं। हेलो, मॉम!
मेरे ख़याल से मेरे माता-पिता को इंद्रधनुषों से ज़्यादा औरोरा पसंद हैं।
मेरे डैड को तो पक्का पसंद हैं!
गर्मियों की छुट्टी में और बैले करना है?
हाँ, और यह सुनो,
तुम्हें तो पता है कि मेरे डैड हमेशा चीज़ें भूल जाते हैं, है न?
ख़ैर, उस दिन पहली बात जो उन्होंने कही वह थी,
"आज क्या है? मुझे पता है आज कुछ तो ज़रूरी है।"
"बेशक, आज तुम्हारा बैले रिसाइटल है।"
लेकिन नहीं।
अमैंडा, उस दिन मेरा जन्मदिन था!
क्या तुम इस पर यक़ीन कर सकती हो?
क्या लगता है इसकी क्या वजह है
कि बड़े लोग सारी ज़रूरी चीज़ें भूल जाते हैं?
जूलिया! जाने का समय हो गया!
अच्छा, फिर मिलते हैं!
फिर मिलते हैं, जूलिया!
जल्दी करो, तुम्हारी क्लास शुरू होने वाली है। देर नहीं करनी है।
हाँ, प्रिय, चलो चलें।
मुझे पता है। मैं आ रही थी।
हेलो!
हाँ, मुझे पता है।
जॉन, वहाँ बैठो।
इससे पहले कि तुम कुछ कहो, तुम्हारा स्वागत है!
शुक्रिया…
वाइल्ड थिंग्स दृश्य शब्दकोश
चलो, एक-एक हाथ हो जाए!
हर तरफ़ डरावनी चीज़ें हैं।
धन्यवाद!! क्लोज़िंग सेल 50 प्रतिशत की छूट
सच में? आज? बढ़िया!
-हाँ, शाम पाँच बजे! -घर में स्वागत है, राजकुमारी अमैंडा।
-हेलो! -हाँ। बिल्कुल।
मुझे भी इसका इंतज़ार है।
येस!
गोल्डी, उन्होंने मेरा आवेदन स्वीकार कर लिया है।
उन्होंने मुझे इंटरव्यू के लिए बुलाया है।
बधाई हो!
आपकी ज़िंदगी की एक नई शुरुआत के लिए।
आशा करती हूँ सब अच्छा होगा।
तुम तो जानती ही हो जब से मेरी शादी हुई, मैंने सिर्फ़ इस बुक शॉप में ही काम किया है।
चिंता मत कीजिए।
याद रखिए, आप शफ़लअप बुक शॉप की मशहूर मालकिन हैं।
आप अच्छा करेंगी।
उम्मीद तो यही है।
अच्छा, तो फिर, यह ख़त्म हुआ।
लिज़्जी,
यह सब अकेले संभालना आपके लिए यक़ीनन मुश्किल रहा है,
पर मैं जानती हूँ कि आप यह कर सकती हैं।
शुक्रिया, गोल्डी।
दरअसल, मैं सोच रही थी…
क्या मैं तुमसे एक मदद मांग सकती हूँ?
अमैंडा का ध्यान रखना है? बेशक, मुझ पर छोड़ दीजिए।
तुम सबसे अच्छी हो।
अमैंडा, क्या मैं अब बात कर सकता हूँ?
ज़रूर।
टेस्टिंग, टेस्टिंग, एक-दो-तीन…
ह्यूस्टन, क्या तुम मुझे सुन सकते हो?
वैसे हम स्कूल में एक-दूसरे से बात क्यों नहीं कर सकते?
रजर, मैं तुम्हें स्कूल इसलिए ले गई थी क्योंकि तुमने बहुत ज़िद की थी।
अकेली मैं ही तुम्हें देख सकती हूँ।
क्या सबको हैरानी नहीं होगी
अगर मैं किसी ऐसे इंसान से बात करने लगी जिसे वे देख ही नहीं सकते?
अगर लोग मुझे देख पाते तो मैं सबसे कमाल की ऐंट्री मारता।
"हे, सुनो, सब लोग, मेरा नाम है रजर!"
क्या? इसका मतलब हम डेट पर नहीं जा रहे?
लिज़्जी बड़ी मुश्किल में हैं।
तुम जानते हो कि वह अकेले ही अमैंडा की परवरिश कर रही हैं।
रजर, मुझे एक शानदार एडवेंचर का आईडिया आया।
क्या यह आसमान से उल्कापिंड गिरने वाला एडवेंचर है?
नहीं।
यह मत कहना कि यह हमलावर बूढ़ी लीक्स लेडी वाला एडवेंचर है।
उसमें कुछ तो कमी थी।
सच में कमी थी,
और मुझे सॉसेज के साथ बर्तन में होने से कोई मज़ा नहीं आया।
वहाँ तो बेहद गर्मी थी।
तुम समझती हो, है न? भले ही यह सिर्फ़ तुम्हारी कल्पना हो…
मैं समझती हूँ। तुम शोरबा बनना नहीं चाहते।
ठीक है। मैं समझती हूँ।
आज तो अच्छा लग रहा है!
रजर, यह समय है पवित्र अटारी वाली शपथ का!
-कभी ग़ायब नहीं होना, एक-दूसरे को बचाना, -कभी ग़ायब नहीं होना, एक-दूसरे को बचाना,
-और कभी नहीं रोना! -और कभी नहीं रोना!
चलो, चलें, रजर!
चलो चलें, बैसी!
रुको! ज़रा ठहरो, रुक जाओ!
यह "बैसी" नाम का क्या चक्कर है?
वह एक गाय है, है न?
हँ? वह एक कस्तूरी बैल है।
तुम्हारी कल्पना तो बेकार है।
मज़ाक कर रही हूँ! मेरा वह मतलब नहीं था!
ठीक है, तो राजकुमारी अमैंडा उसे क्या नाम देगी?
चलने के लिए तैयार, ग्रीन लागर!
ग्रीन लागर? वह तो मॉम की बियर है न?
अमैंडा?
हे भगवान…
सुनो, अमैंडा।
क्या तुम प्लीज़ यह कल्पना करोगी कि मैं दीवारों और दरवाज़ों के पार जा रहा हूँ?
भूत की तरह? बिल्कुल नहीं।
लेकिन उस दिन तुमने जाते समय दरवाज़ा बंद कर दिया था
और मैं दो घंटे तक अलमारी में ही फंसा रहा।
तो क्या?
रजर, उसे अपना ख़ुद का कमरा समझ लो।
और मेरे घर पहुंचते ही तुम आज़ाद हो।
तुम्हारे साथ बहुत अच्छा लगता है, अमैंडा,
लेकिन कभी-कभार मैं दूसरे बच्चों के साथ भी खेलना चाहता हूँ।
वैसे, वे मुझे देख नहीं सकते तो मैं असल में उनके साथ नहीं खेल सकता…
फिर भी, उन्हें खेलते देखकर मज़ा आता है।
आउ!
ठंड है।
रजर! वह देखो!
यह…
…एक क्रिसमस ट्री है!
अमैंडा, रुक जाओ!
रजर!
अमैंडा!
रजर!
मुझे जाने दो!
मिस अमैंडा शफ़लअप!
वह क्या है?
हेलो, मॉम।
मैंने पूछा, वह क्या है?!
आप ज़्यादा ही बेरुखी दिखा रही हैं, मॉम।
यह "क्या" नहीं, "कौन" है।
अमैंडा, मुझे तुम्हें कितनी बार बताना होगा
कि छाते को नीचे छाते वाले स्टैंड में रखा करो?
फ़र्श, तुम्हारे कपड़े, सब गीले हो रखे हैं।
रजर ने किया होगा।
रुको, रुक जाओ!
-अमैंडा। -क्या?
-बेटा, तुम कब सीखोगी? -तुम क्या कह रही हो?
मॉम, मैं सीखने का काम स्कूल में करती हूँ।
मेरे ख़याल से तुम्हें पता है कि मेरा वह मतलब नहीं है।
मॉम, आप फ़र्श को गीला कर रही हैं।
कभी-कभी तो तुम पर यक़ीन ही नहीं होता।
नीचे आ जाओ। मैं तुम्हारे लिए हॉट चॉकलेट बनाती हूँ।
रजर के लिए बनाना मत भूलना!
नहीं भूलूंगी।
माफ़ कीजिए, सर, हमने दुकान बंद कर दी है।
मैं दरअसल इस इलाके में एक सर्वे कर रहा हूँ।
शफ़लअप बुक शॉप
मिस… शफ़लअप?
सर्वे? किस बारे में?
यह सर्वे हमारी दुनिया के बारे में है
और यह बच्चों और उनके आजकल के बर्ताव के बारे में है।
अगर बुरा ना मानें तो, क्या आपके पास कोई आईडी है?
आईडी?
हाँ। कुछ ऐसा जिससे पता चल सके कि आप कौन हैं।
मैं बंटिंग हूँ। मिस्टर बंटिंग।
पंछी की तरह, देखिए?
कॉर्न बंटिंग, आप यहाँ देख सकती हैं…
यह बड़ी प्यारी पंछी है, आप नहीं जानतीं।
बारिश के समय आपको ऐसा कहते हुए अच्छा नहीं लग रहा,
लेकिन मैं अभी बहुत व्यस्त हूँ।
क्या आप इस सर्वे को मेरे पास ही छोड़ देंगे?
नहीं, कोई ज़रूरत नहीं है। सर्वे हो गया।
क्या कहा?
हाँ।
"पुरानी दुनिया मर रही है और नई दुनिया जन्म लेने के लिए संघर्ष कर रही है।"
"रोशनी और अन्धकार के बीच के अंतर्काल में…"
क्या जन्म लेता है?
माफ़ कीजिए।
सारी किताबें मेरे पति ने चुनी थीं तो मैं…
प्लीज़, माफ़ी मत मांगिए।
और वैसे…
इस बुक शॉप से बहुत अच्छी ख़ुशबू आ रही है।
वह बड़ा अजीब था।
बच्चों के बारे में सर्वे?
और वह लड़की भी अजीब थी।
कौन सी लड़की?
उसके पास जो लड़की खड़ी थी।
तुम किसकी बात कर रही हो?
रजर, क्या तुम भी वही सोच रहे हो जो मैं सोच रही हूँ?
कि यहाँ मैं ही अकेला अदृश्य दोस्त नहीं हूँ?
पहले मुझे इंटरव्यू निपटा लेने दो।
मुझे पता है, जानती हूँ,
सिर्फ़ उम्मीद करने से कोई चमत्कार नहीं हो जाएगा।
अमैंडा?
वह ठीक है।
वह रजर के साथ खेल रही है।
नहीं, "रॉजर" नहीं, रजर है।
आर-यू-डी-जी-ई-आर।
शायद उसके हाल के नए दोस्तों में से कोई है।
सुनिए, हँसना मत, मॉम, ठीक है? लेकिन रजर वास्तव में असली नहीं है।
सिर्फ़ अमैंडा ही उसे देख सकती है…
एकदम काल्पनिक दोस्त, वह बिल्कुल काल्पनिक है।
आप इस पर यक़ीन कर सकती हैं?
मैंने आपसे हंसने को मना किया था, मॉम!
अमैंडा कहती है कि वह उसे देख सकती है।
माफ़ करना, लिज़्ज़ी।
तुमने तो मुझे अभी अतीत की याद दिला दी।
अतीत?
तुम्हें याद नहीं?
वह क्या नाम था?
अरे हाँ। रेफ़्रिजरेटर!
हाँ, प्रिय, तुम उसे फ़्रिज कहती थी।
रेफ़्रिजरेटर?
मॉम, आप क्या बात कर रही हैं?
तुमने मुझे बताया था कि फ़्रिज ने तुम्हें एक बुरे सांप से बचाया था।
तुम लोगों को अलग करना नामुमकिन था, तुम हमेशा साथ होते थे!
मेरे ख़याल से वह एक कुत्ता था।
कुत्ता?
हाँ। तुम अगली बार अपने भाई से पूछ लेना।
फ़्रिज ने उसे बड़ा परेशान किया था।
मॉम! ओवन फिर से वही कर रही है!
वापस यहाँ आओ, ओवन!
अमैंडा, ध्यान रखना कि ओवन उस कंचे को खा ना ले!
हाँ, पता है!
फ़्रिज?
मैं अंडे खरीदना भूल गई।
लिज्ज़ी? क्या हुआ? सुन रही हो? हेलो?
शुक्रिया, गोल्डी।
इंटरव्यू के लिए शुभकामनाएं!
शफ़लअप बुक शॉप
…19 …20। तैयार?
नहीं, अभी नहीं, गोल्डी!
मैं उस काउंटर के नीचे छिपूंगी और मिस्टर रजर, तुम वहाँ जाकर छिपो।
सार्जेंट मेजर,
मुझे पूरा यक़ीन है वह मुझे नहीं ढूंढ पाएगी।
मिस्टर रजर, हम दोनों को छिपना होगा!
समझ गया!
मॉम के लौटने तक हमें ज़िंदा बचकर रहना होगा, सार्जेंट मेजर।
मैं आ रही हूँ!
नहीं, अभी नहीं।
अमैंडा? अमैंडा!
क्या कल्पना कर रही हो?
माफ़ करना, कुछ नहीं।
जल्दी करो! वह तुम्हें ढूंढ लेगी!
ठीक है, फिर। मैं वहाँ पर छिप रहा हूँ।
ठीक है।
लाइट चालू कर दो तो अच्छा रहेगा, सार्जेंट मेजर!
रजर, वह मैंने नहीं किया।
हँ?
अमैंडा!
रजर?!
तुम्हें ढूंढ लिया, राजकुमारी अमैंडा!
हे, सब ठीक है।
अच्छी बात है कि सर्किट ब्रेकर में कोई गड़बड़ नहीं है।
वायरिंग को ठीक करवाना तो बड़ा सिरदर्द हो जाता।
बात यह भी है, कि यह जगह पुरानी है।
शायद ऐसा तो होगा ही।
यह उस बच्ची की ग़लती थी।
कौन सी बच्ची?
अंधेरा छा गया, फिर बिजली चमकी, और फिर वह लड़की आ गई।
हाँ, बिजली चली गई थी…
वह वहाँ थी!
लम्बे बालों वाली लड़की जो पहले आई थी…
उसके बहुत डरावने चेहरे के साथ…
उसने रजर को पकड़ लिया था और उसे ले जाने की कोशिश की।
मैं सच कहती हूँ वह वहाँ थी।
अमैंडा… अमैंडा, बेटा…
कभी-कभी, तुम अपने इस होशियार दिमाग़ में कुछ ज़्यादा ही सोच लेती हो।
सब ठीक है।
नहीं! यह सिर्फ़ मेरी कल्पना नहीं है।
वह सच में यहाँ थी।
अमैंडा को कभी-कभी दोस्त बनाना अच्छा लगता है।
वह ठीक हो जाएगी।
लेकिन मॉम…
गोल्डी, तुम अब घर जा सकती हो।
और शुक्रिया।
चीयर्स।
ठीक है।
बाद में मिलते हैं, राजकुमारी अमैंडा।
मॉम, प्लीज़ मेरा यक़ीन कीजिए, यह सब सच है।
वह लड़की और रजर…
अमैंडा, प्लीज़। ऐसा कोई बच्चा नहीं है।
सच कहूँ तो, किसी ऐसे इंसान के लिए नखरे दिखाना जिसका अस्तित्व ही नहीं है।
बेटा, मैं थक गई हूँ।
आज का दिन बहुत मुश्किल भरा था।
इंटरव्यू अच्छा नहीं गया।
अगर डैड यहाँ होते…
हाँ, मैं जानती हूँ तुम सही कह रही हो। अगर डैड यहाँ होते तो बहुत अच्छा करते।
नहीं, मॉम। डैड ने मुझ पर यक़ीन किया होता।
यह तो बहुत बुरा हुआ! मेरी समझ नहीं आ रहा कि उन्होंने तुम्हारा यक़ीन क्यों नहीं किया!
वह सबसे डरावनी चीज़ थी।
उस लड़की से सड़न की बदबू आ रही थी और वह एकदम बर्फ की तरह ठंडी थी।
मुझे पता है कि मॉम के लिए यह बहुत मुश्किल है,
पर कभी-कभी हम दोनों की मुश्किलों का क्या!
चुप हो जाओ, रजर।
पता है, हमारी अपनी मुश्किलें हैं।
हाँ, डैड ने तुम पर यक़ीन किया होता।
तुम बिल्कुल सही हो। और अगर वह यहाँ होते, तो तुम्हें नहीं…
चुप रहो! तुम कुछ नहीं जानते।
अमैंडा…
यह सच है।
तुम भी एक दिन ग़ायब हो जाओगे।
ऐसा होगा।
क्योंकि जब मैं तुम्हारी कल्पना करना छोड़ दूंगी, तुम हमेशा के लिए ग़ायब हो जाओगे।
क्या?
क्या बात कर रही हो? मैं…
मुझे अकेला छोड़ दो!
अमैंडा, तुम्हें कोई परवाह नहीं?
उस भूतिया-लड़की ने मुझ पर हमला किया था!
इसी समय, मेरा अपहरण हो सकता था।
तुम सुन भी रही हो?
बुककीपिंग
मैं क्या कर रही हूँ?
उस सब की वजह क्या थी?
मेरा अपहरण होने वाला था…
उस काले बालों वाली, डरावनी लड़की के हाथों।
क्या?
ज़रा सुनो?
क्या तुम मुझे देख सकते हो?
मैं देख सकता हूँ…
लेकिन धुंधला सा।
क्या तुम भी किसी के दोस्त हो?
एक काल्पनिक दोस्त?
अभी तक तो था।
और वह क्यों?
ऐसा लगता है कि मेरा दोस्त अब मुझे नहीं देख सकता।
मेरे दोस्त को अब मेरी ज़रूरत नहीं है।
क्या तुम ग़ायब हो रहे हो?
हाँ।
इसके बाद क्या होगा?
पता नहीं।
क्या दर्द हो रहा है?
क्या तुम्हें डर लग रहा है?
मैं कभी ग़ायब नहीं हुआ हूँ, फिर भी…
मुझे इसका डर है।
अमैंडा,
मुझे माफ़ कर दो। मैंने कल बुरा बर्ताव किया।
ठीक है।
कल शायद हम तैरने जा सकते हैं।
अच्छा रहेगा न?
या हम डाउनबीट नानी के साथ रहने जा सकते हैं।
तुम साथ में बिस्किट बना सकते हो, शायद बागवानी कर सकते हो,
और बेशक, रजर को भी साथ आना चाहिए।
ठीक है।
बेटा, मैं पार्किंग के पैसे देने जा रही हूँ तब तक तुम यहीं पर इंतज़ार करो।
तुम माफ़ी नहीं मांगने वाली हो?
किस लिए?
मैं ग़ायब नहीं होने वाला!
तुम किस बात से इतने परेशान हो?
कभी ग़ायब नहीं होना, एक-दूसरे को बचाना, और कभी नहीं रोना!
वादा तो वादा होता है, है न?
रजर, यह कार पार्क है, अटारी नहीं।
अरे, तुम क्या कर रहे हो?
देखा! मैं ग़ायब नहीं हो रहा हूँ!
रजर, प्लीज़। यह सुरक्षित नहीं है।
हम दूर हैं, और मैं ग़ायब नहीं हुआ हूँ।
एक नई खोज।
भले ही तुम मुझे देख ना सको, मैं ग़ायब नहीं होने वाला।
ठीक है! समझ गई! वापस आ जाओ।
मैं ग़लत थी, रजर। मुझे माफ़ कर दो।
रजर!
ओह हेलो, छोटी बच्ची।
तुम्हें हैरान करने के लिए माफ़ करना।
चिंता मत करो, मैं यहाँ तुम्हारे लिए नहीं आया हूँ, छोटी बच्ची।
नहीं। मैं तो यहाँ तुम्हारे दोस्त से बातचीत करने आया हूँ।
तुम्हारी क़िस्मत खराब है,
कि पे स्टेशन की लाइन बहुत ज़्यादा ही लम्बी है।
ऐसा लगता है कि थोड़ा समय लग जाएगा।
अमैंडा, भागो!
रजर!
इस गुणवत्ता की इमैजिनरी… बहुत समय बाद देखी है।
एक मीठी ख़ुशबू…
हाँ, एक इमर्जेंसी है।
-प्लीज़ तुरंत किसी को भेजिए। -अमैंडा!
क्या वह ठीक है?
अमैंडा!
एम्बुलेंस
मैं तुम्हें देख सकता हूँ।
मुझे पता है तुम क्या हो और मैं तुम जैसे बहुतों को जानता हूँ।
मैं यह भी समझता हूँ कि तुम पर क्या बीत रही है।
वास्तव में, भुला दिया जाना मुश्किल होता है।
लेकिन देर-सवेर हम सबके साथ यही होगा।
नहीं, मुझे भुलाया नहीं गया है!
एक दुर्घटना हो गई थी।
अमैंडा को एक कार ने टक्कर मार दी और फिर…
एक ही बात है।
मुझे अफ़सोस है कि तुम ग़ायब होने लगे हो।
क्या…
मुझे डर है, तुम्हारे पास थोड़ा सा कीमती समय बचा है।
मेरे साथ आओ, नौजवान।
अमैंडा…
अमैंडा मर चुकी है, है न? इसीलिए तुम यहाँ हो।
तुम यमदूत हो।
मैं यमदूत नहीं हूँ। मेरा नाम ज़िनज़न है।
मैं दोबारा कहूंगा, तुम्हारे पास ज़्यादा समय नहीं बचा है।
तुम यहाँ रुक कर ग़ायब होना चुन सकते हो…
या मेरे साथ आ सकते हो।
मैं नहीं जा सकता। मुझे अमैंडा के पास जाना है।
मर्ज़ी तुम्हारी है, नौजवान।
लेकिन मैं…
मैं ग़ायब नहीं होना चाहता।
क्या तुम थोड़ा तेज़ चल सकते हो?
हम कहाँ जा रहे हैं?
ऐसी जगह जहाँ तुम सुरक्षित रहोगे। चिंता करने की कोई ज़रूरत नहीं है।
तो वह जगह कहाँ होगी?
हमारा सफ़र हमें सही जगह, सही दरवाज़े पर ले जाएगा।
इसका क्या मतलब है?
चुप भी हो जाओ, नौजवान। तुम बहुत ज़्यादा सवाल करते हो।
माफ़ करना, मैं हमेशा से अमैंडा से बहुत सारे सवाल पूछता हूँ।
और क्या तुम्हारी अमैंडा के पास हमेशा तुम्हारे सवालों के जवाब होते हैं?
नहीं, हमेशा नहीं।
जब उसके पास जवाब नहीं होते थे तब वह क्या करती थी?
अमैंडा अक्सर कोई न कोई जवाब सोच लेती थी।
शायद इसीलिए उसने तुम्हारी कल्पना की थी, नौजवान।
क्योंकि तुम जवाब थे।
जवाब?
तुम्हें लगता है मैं अमैंडा का जवाब हूँ?
सही। तुमने इमैजिनरी के रूप में अपनी भूमिका निभा दी है।
अब जो तुम्हारे सामने है सिर्फ़ उस पर ध्यान दो।
बंद रास्ता?
क़रीब से देखो।
यह दरवाज़ा तुम्हें एक नई दुनिया की ओर ले जाएगा।
सोचो मत। जाओ।
जो तुम्हें भूल चुके हैं अब उन्हें भूलने का समय है।
ज़िनज़न…
बाहर तुम जैसे अभी और भी हैं, मुझे उन्हें ढूंढना है।
आशा करता हूँ तुम्हें अपनी नई ज़िंदगी मज़ेदार लगे। यही तुम्हारी जगह है।
ज़रा सुनिए…
ज़िनज़न मुझे यहाँ लाया था और मेरे ख़याल से मैं…
तुम्हें टोकने के लिए माफ़ करना पर तुम इनसे बात क्यों कर रहे हो?
यह असली इंसान हैं। यह तुम्हें देख या सुन नहीं सकतीं।
ओह, अच्छा।
और क्या तुम ज़रा हट सकते हो?
कॉन्सर्ट का समय हो रहा है!
हे!
-एमिली! -एमिली!
हेलो!
सब लोग!
सबको मज़ा आ रहा है?
-हाँ! -हाँ!
और तुम सब कैसे हो?
सब लोग! कल कौन सा दिन है?
-शनिवार! -शनिवार!
और उसके बाद कौन सा दिन है?
-रविवार! -रविवार!
और वे किस तरह के दिन हैं?
-हमारे पसंदीदा दिन! -हमारे पसंदीदा दिन!
और उनमें क्या ख़ास बात है?
-वे हमारे काम करने के दिन हैं! -वे हमारे काम करने के दिन हैं!
हम सब खूब खेलकर मेहनत से काम करते हैं!
और उसके बाद, हमें जो मिलता है उसे आपस में बांट लेते हैं।
तुम कौन हो?
तुम तो यहाँ नए हो।
मैं नया हूँ।
और तुमने इस जगह के बारे में कैसे सुना?
ज़िनज़न से।
तुम्हारा नाम?
मेरा नाम रजर है।
रज। आँखों का रंग क्या था?
रज?
वे किस रंग की थीं?
तुम्हारी आँखें नहीं।
ज़िनज़न की आँखें किस रंग की थीं?
वह…
दायीं वाली नीली थी और बायीं वाली लाल थी!
तुम शामिल हुए।
मुझे पता था! मुझे भी रंग पता था!
मुझे पता था! सच में!
रज, तुम इंसान जैसे दिखते हो।
एमिली की तरह।
क्रंच क्रंच!
ठीक है, रज, यह स्नोफ़्लेक है।
अगर तुम सोच रहे हो, तो मैं एक दरियाई घोड़ा हूँ।
यह छोटू क्रंचर-ऑफ़-बोन्स है
और यह हेलो कह रहा है।
तुमसे मिलकर अच्छा लगा।
क्या यहाँ हर कोई कल्पना से बना है?
हाँ, यहाँ हर कोई इमैजिनरी है।
इमैजिनरी?
बड़े हो चुके इंसान हमें यही कहते हैं।
क्या ऐसा सम्भव है… तुम इस बारे में कुछ भी नहीं जानते, रज?
रज, तुम जानते हो असाधारण कल्पनाओं वाले बच्चे कैसे हमारा सपना देखते हैं,
और हम उन बच्चों के जिगरी दोस्त बन जाते हैं,
और सब कुछ शानदार और बढ़िया है?
लेकिन बच्चे बड़े हो जाते हैं और उनको हम में दिलचस्पी नहीं रहती और हमें भूल जाते हैं।
और ज़्यादातर मामलों में, यही हमारा अंत होता है।
ख़ैर, न्यूज़फ़्लैश!
-अब समय है उस उदासी को… -हे!
-दूर करने का। -हेलो।
क्योंकि वैसा होने से पहले,
ज़िनज़न तुम जैसे दोस्तों को इस लाइब्रेरी में ले आता है।
ज़्यादातर किताबें कल्पनाओं से बनती हैं, है न?
वैसे, रज, कल्पना हम इमैजिनरी के लिए वही है
जो इंसानों के लिए ऑक्सीजन है,
और यह लाइब्रेरी उससे भरी हुई है।
अरे, देखो!
वह लेडी क्यूबी है। वह एक मशहूर कलाकार की इमैजिनरी है।
वाक़ई! जवान पिकासो ने मुझसे कहा था कि वह किसी दिन मुझे बनाएगा।
मैं उसे बहुत पसंद करती हूँ।
और यह है बैरन मेट्रोनोम।
उसने और उसके बहरे दोस्त, एक मशहूर संगीतकार ने
कई सुंदर धुनें तैयार की थीं।
वे दोनों एक-दूसरे के लिए ही बने थे।
और वह लड़खड़ाने वाला बूढ़ा आदमी तो महान है।
फ़ाय फ़ाय फ़ाय…
वह इतिहास के सबसे प्रेरणादायक और सम्मानित इमैजिनरी में से एक है।
फ़ाय…
होना, या ना होना। सवाल तो यह है।
तो हम बच्चों की कल्पनाओं से बने हैं,
और हम उनके जिगरी दोस्त हैं।
हम इंसानों और उनकी दुनिया को और सुंदर बनाते हैं।
शानदार बात है न?
आख़िरी इंसान जा चुका है।
अब यह जगह सिर्फ़ हमारी है।
रज, अब होगा मज़ा शुरू।
तो, अब जबकि तुम जानते हो कि इमैजिनरी कितने महान होते हैं,
क्या तुम्हें सच में नहीं लगता
कि हम किसी भव्य, शानदार और कमाल की जगह होने के हक़दार हैं?
मैं औपचारिक रूप से तुम्हारा स्वागत करती हूँ
इमैजिनरी के शहर में!
ख़ुशबू आना बंद हो गई।
जब कोई असली इंसान मरता है, उनके इमैजिनरी ग़ायब हो जाते हैं।
कितने दुख की बात है। मुश्किल से ही कुछ इतना शानदार देखने को मिलता है।
एक माचा लाटे और एक अतिरिक्त ग्लास जैसा कि आपने मांगा था।
तुम्हें और मुझे दोनों को ही खाने की ज़रूरत है।
हमें हक़ है कि हम कुछ बहुत ही स्वादिष्ट…
और ख़ास तौर से ताज़ा खाएं।
चिंता मत करो।
मेरी बेहद संवेदनशील नाक उसे ढूंढ लेगी।
-यह लो। -शुक्रिया।
एमिली, माफ़ करना, लेकिन क्या मैं तुमसे कुछ पूछ सकता हूँ?
शुक्रिया।
यह सपनों का शहर जिसमें हम हैं, किताबों की कल्पना से बना है।
कल यह कोई दूसरा शहर होगा और उसके अगले दिन कोई दूसरा।
हर दिन एक अलग शहर होता है।
कल माचू पिच्चू था।
उससे एक दिन पहले हम "द लैंड ऑफ़ द व्हैंगडूडल्स" गए थे।
यह हमारे लिए घर है।
लाइब्रेरी हमें कहीं भी जाने देती है, और हम किसी भी समय वापस आ सकते हैं।
पता है, रज,
हम अपने आप ये सारी जगहें नहीं बना सकते।
असली लोग अपनी कल्पनाओं से चीज़ें बनाते हैं।
हम वह नहीं कर सकते।
लेकिन ऐसे काम हैं जिन्हें सिर्फ़ हम ही कर सकते हैं।
स्वादिष्ट!
क्या तुमने काम कहा?
हाँ!
हम बच्चों की कल्पनाओं से साथ मिलकर एडवेंचर पर जाते हैं,
और साथ में खेलते भी हैं।
तुम जो यह स्वादिष्ट सैंडविच खा रहे हो
और हम जो मार्शमैलो मिल बांटकर खा रहे हैं
दोनों ही बच्चों की कल्पनाओं के साथ काम करके ही आए हैं।
और कल सुबह पहली चीज़, तुम भी बहुत काम करने वाले हो, रज।
हाँ, मगर…
एमिली, मुझे जाना होगा, मेरा जाना ज़रूरी है।
आज, मेरी दोस्त…
यह आदमी बंटिंग…
बंटिंग?
आउ!
रज, क्या तुमने अभी ब… बंटिंग कहा?
हाँ, मैंने कहा।
तुम उसके बारे में क्या जानते हो?
उसने हम पर हमला किया!
हम मॉम के साथ खरीदारी करने गए थे, और उसने हम पर हमला कर दिया!
उसी की वजह से मेरी दोस्त को कार ने टक्कर मारी।
बंटिंग… मिस्टर बंटिंग।
वह सबसे बुरा है।
वह ज़िंदा रहने के लिए हमें खाता है।
हम में से सैकड़ों को खा चुका है ताकि सैकड़ों साल ज़िंदा रह सके।
किसी दिन, हालांकि दुख भरा हो सकता है,
हम सभी को अपने इंसानी दोस्तों को अलविदा कहना पड़ेगा।
सिवाय मिस्टर बंटिंग के जो अपने इमैजिनरी को अलविदा नहीं कहना चाहता था।
एक वयस्क होकर भी, वह कल्पना की शक्ति चाहता था,
इसलिए एक दिन उसने किसी और के इमैजिनरी को खा लिया।
मिस्टर बंटिंग कहीं भी आ सकता है।
वह हमारी ख़ुशबू को सूंघ लेता है और फिर हमें ढूंढ लेता है!
फिर हमें खा जाता है और हमेशा ज़िंदा रहता है।
इस तरह से वह अपनी कल्पना की शक्ति को नहीं खोता।
वह अब भी बाहर है।
सब लोग, शांत हो जाओ।
सब ठीक है। यह लाइब्रेरी है।
हम यहाँ इमैजिनरी के शहर में सुरक्षित हैं।
सब ठीक है।
तुम्हें यह बताते हुए बुरा लग रहा है, रज।
यहाँ हर कोई मिस्टर बंटिंग के बारे में जानता है।
लेकिन वह बस एक मिथक है, यह सिर्फ़ एक कहानी है।
तुम्हें यह झूठ बोलने की ज़रूरत नहीं कि तुम वाक़ई उससे मिल चुके हो।
उसका अस्तित्व नहीं है। कोई कभी मिस्टर बंटिंग से नहीं मिला है।
लेकिन हमने उसे देखा था। उसने अमैंडा पर हमला किया था और मुझे खाने की कोशिश की।
रज, माफ़ करना, पर मुझे तुम्हें बताना पड़ेगा।
बंटिंग असली नहीं है।
मैं सच कह रहा हूँ, एमिली।
बंटिंग ने उस पर हमला किया था।
सुनो, रज। मुझे पता तो नहीं कि क्या हुआ था लेकिन मैं समझ गई।
मैं समझती हूँ कि तुम्हें अपनी दोस्त की चिंता है।
बुरा हुआ, मैं देख सकती हूँ यह तुम्हारे लिए मुश्किल रहा है,
पर उसका यह मतलब नहीं…
अरे, सुनो भी, रज! तुम कहाँ जा रहे हो?
मैं अमैंडा को ढूंढने जा रहा हूँ।
तुम्हें वह नहीं मिलने वाली।
तुम समझते हो, है न,
कि अगर तुम लाइब्रेरी से बाहर गए तो तुम ग़ायब हो जाओगे।
सुनो, रज…
मुझे तुम्हें बताने तो दो।
तुम उस लड़की से फिर कभी नहीं मिलोगे।
यहाँ ऐसा नहीं चलता।
मैंने उन्हें नहीं बनाया, लेकिन यहाँ कुछ नियम हैं
जिनका हमें अपनी दुनिया में पालन करना होता है।
वह पहले ही तुम्हें भूल चुकी है, रज, और उसे बदला नहीं जा सकता।
तुम ग़लत हो। अमैंडा मुझे कभी नहीं भूलेगी।
तुम्हें इतना यक़ीन है कि तुम्हारी दोस्त को तुम याद थे,
तो उसने तुम्हें बुलाया क्यों नहीं?
तुम अब तक यहाँ क्यों हो? मुझे इसका जवाब दो।
नहीं, ऐसा नहीं है।
रजर की दोस्त मर गई।
सुनो, रज… तुमने ग़लत रंग बताए थे।
ज़िनज़न की दायीं आँख लाल है और बायीं आँख नीली है।
जो तुम्हें लगता है कि तुम देख रहे हो हमेशा वैसा नहीं होता जैसा लगता है।
ठीक है, सब लोग!
अब समय हो गया।
चलो सफ़ाई करके सोने चलें।
एमिली, रुको!
नींद नहीं आ रही, नौजवान?
ज़िनज़न?
यहाँ बहुत अच्छा है।
जब तक तुम काम करोगे कभी भूखे नहीं रहोगे।
तुमने कहा था… मैं अमैंडा का जवाब था।
लेकिन मैं चाहे कुछ भी कर लूँ, उसे नहीं देख सकता।
क्या यही जवाब है? क्या यही अमैंडा का जवाब है?
अलविदा कहने का अनुभव हम सभी करते हैं।
मेरा दोस्त बहुत अच्छा पार्टनर था।
लेकिन दुख की बात है, मेरा प्यारा दोस्त एक ख़ुशहाल घर में नहीं रहता था।
हर दिन के आख़िर में, वह हमेशा मुझसे विनती करता था कि मैं जगा रहूँ,
उसके क़रीब रहूँ और नज़र रखूँ।
इसलिए मैं ऐसा करता था।
मैं हमेशा उसका ध्यान रखता था, रात और दिन…
जब तक कि आख़िरकार, मुझे भुला नहीं दिया गया।
इसीलिए मैं सोता नहीं हूँ।
मेरी इस तरह कल्पना नहीं की गई थी।
इमैजिनरी किसी वजह से ही जन्म लेते हैं।
और नौजवान, तुम निश्चिन्त रहो।
मैं तुम्हारा ध्यान रखूंगा।
ज़िनज़न।
मैं नहीं रोता, कभी नहीं।
क्योंकि अमैंडा ने मेरी ऐसी ही कल्पना की थी।
रज… रज, जाग जाओ।
सुबह हो गई है। जागने का समय हो गया।
चलो। एमिली इंतज़ार कर रही है।
एमिली!
आख़िरकार। तुमने देर कर दी।
अगर तुमने देर कर दी, तो अच्छे काम हाथ से निकल जाएंगे। चलो!
गुड मॉर्निंग, एमिली।
गुड मॉर्निंग, रज।
अच्छा, चलो। चलते हैं!
बेबी स्टोरी टाइम क्राफ़्ट इवेंट
पहला काम जो तुम्हें करना है वह है बुलेटिन बोर्ड पर ध्यान लगाना।
गुमशुदा बिल्ली, लापता कुत्ता, लॉन्च पार्टी, बुक क्लब में शामिल हों
अच्छा है। अब देर-सवेर, जो भी काम तुम्हारे लायक होगा यहाँ दिखाई देगा।
यह हमारा काम है?
रज, देखो। ठीक से देखो।
सूचनाएं
एजेंसी
तस्वीरें…
एमिली, मुझे तस्वीरें दिख रही हैं।
हाँ।
ये ऐसे बच्चे हैं जिन्हें हमारे साथ खेलने से ज़्यादा कुछ नहीं चाहिए।
तुम्हें बस इतना करना है कि एक बच्चे की तस्वीर चुननी है
जो तुम्हारे लिए सबसे सही महसूस हो।
अपना दोस्त चुनना सबसे ज़रूरी होता है।
यह बच्चा हमेशा स्वादिष्ट चीज़ों की कल्पना करता है।
मुझे आइस क्रीम खानी है।
-शायद वह मेरे लिए है? -एक रफ़-हाउसर!
रज, सोचना नहीं है। बस महसूस करना है।
"जॉन!"
कैप्टन जॉन
यह जॉन है।
-जाओ, रज! उसे पकड़ो! पकड़ लो, रज! -उसे पकड़ो, रज! पकड़ लो! हाँ!
रज, एक तस्वीर एक ट्रेन की टिकट की तरह है।
एक बार तुमने इसे पकड़ लिया तो इसे बिल्कुल खो नहीं सकते।
हाँ!
क्रू ध्यान दें!
हमारा प्रशिक्षण पूरा हो चुका है। हाइपरस्पीड के लिए तैयार रहें!
क्या आपने मून रॉक इकट्ठा कर ली?
मून रॉक?
हमारा मिशन है दुर्लभ विरूपण साक्ष्य इकट्ठा करना।
आपको जल्द ही इसे लेकर लौटना चाहिए।
तुरंत लौटिए! दुश्मन आ रहा है!
रज, जल्दी से यहाँ आ जाओ!
क्रू! बैटल स्टेशंस! पलटवार की तैयारी करो!
अभी करते हैं, कैप्टन!
रज, यह काम का समय है, खेलने का नहीं!
यह काम और खेल है।
रज, यह बच्चा अपनी कल्पना में खेल रहा है,
मगर हमने सावधानी नहीं बरती तो हमारी जान को ख़तरा है।
अगर हम एक काल्पनिक दुनिया में मरते हैं, तो ग़ायब हो जाते हैं।
ठहरो, एक मिनट रुको,
क्या तुमने क्रंचर-ऑफ़-बोन्स को देखा है?
मैंने नहीं देखा। वह मेरे साथ नहीं था।
आख़िर वह जा कहाँ सकता है?
शायद तुम दोस्त चुनने के मामले में इतने अच्छे नहीं हो।
काश वह यहाँ होता…
गैलेक्टिक सुपर हीरो वॉबल्ज़!
क्रंचर?
-यह तो क्रंचर-ऑफ़-बोन्स है! -यह तो क्रंचर-ऑफ़-बोन्स है!
जाओ, वॉबल्ज़!
-उसने उन्हें पकड़ लिया! -हाँ, वॉबल्ज़!
शुक्रिया… वॉबल्ज़।
कल्पना ख़त्म हो रही है!
हर तरफ़ डरावनी चीज़ें हैं।
रज, रज!
रज, तस्वीर!
यह लाइब्रेरी नहीं है।
मैंने तुम्हें बताया था कि तस्वीर घर जाने की हमारी टिकट थी।
हम सिर्फ़ एक ही दिन के इमैजिनरी थे।
जब हमारा काम ख़त्म हो जाता है, हमें लाइब्रेरी लौटना होता है।
ओह नहीं… यह बंद है!
देखो, एमिली, खिड़की खुली है।
इससे तो मैं भी निकल सकता हूँ।
रज, अगर हम यहीं फंसे रहे,
तो दिन ख़त्म होने पर हम ग़ायब हो जाएंगे।
तुम सब मुझे माफ़ कर दो।
इसकी चिंता मत करो। ऐसा तुमसे पहली बार हुआ है, रज।
स्नोफ़्लेक ने सही कहा।
अच्छा, तो शायद बस इतना ही, तो फिर।
ठीक है, सब लोग। इससे पहले कि हम सब ग़ायब हों, चलो वापस चलते हैं।
क्रंच क्रंच…
नामुमकिन,
तुम मुझसे मज़ाक कर रहे हो!
यह क्या है?
वॉबल्ज़… चलो कल फिर से साथ में खेलेंगे…
वह देखो। वह वॉबल्ज़ में बदल गया है।
वॉबल! वॉबल! वॉबल!
येस!
मैं तुम्हारे लिए बहुत ख़ुश हूँ।
-बहुत, बहुत ख़ुश! यह तो कमाल है। -क्या दिन है।
क्रंचर-ऑफ़-बोन्स अब एक दिन का दोस्त नहीं…
बल्कि हर दिन का दोस्त है।
यह तो वाक़ई दुर्लभ और ख़ास बात है।
आज का दिन सबके लिए जश्न मनाने का दिन है।
तुम्हारे अपने अंतरिक्ष के खाने के साथ।
मैं तो इसे चखने को बेताब हूँ।
क्या मैं तुमसे कुछ पूछ सकता हूँ?
क्या तुम्हारी दोस्त…
मुझे बताओ, एमिली। क्या तुम्हारी दोस्त…
क्या उसने मुझे भुला दिया?
हाँ, कुछ ऐसा ही, शायद।
और क्या तुम… क्या तुम उन्हें भुला सकीं?
वैसे, मैं… मुझे ऐसा लगता है। काफ़ी समय बीत चुका है।
ख़ैर, मुझे अमैंडा की कल्पना सच में बहुत पसंद थी।
तुम अमैंडा जैसे किसी इंसान को कभी नहीं भूलते।
उसके कदम रखते ही हर चीज़ में जान आ जाती है।
फ्लोरलैंप, वह एक लम्बे तने वाले पेड़ में बदल जाता है।
संदूक समुद्री लुटेरों के ख़ज़ाने से भर जाता है।
सोती हुई बिल्ली एक टिक-टिक करते बम में बदल जाती है।
उसके दिमाग़ में चमचमाती दुनियाओं की भरमार है, और जब मैं उसके साथ था,
मैं भी हमेशा चमचमाता था।
मैं… मैं चाहता हूँ कि वह ज़िंदा हो।
जब तक वह ज़िंदा है मुझे उसे देखने की भी ज़रूरत नहीं है।
तुम्हें अमैंडा जैसी कोई और बढ़िया दोस्त मिल जाएगी।
मुझे इस बात का यक़ीन है। चिंता मत करो, रज।
नहीं! स्नोफ़्लेक पहले!
स्नोफ़्लेक को सबसे पहले एक दोस्त मिलेगा!
हाँ, पहले तुम, स्नोफ़्लेक।
स्नोफ़्लेक पहले।
मुझे असली आसमान देखे हुए काफ़ी समय हो गया है
और यह सब तुम्हारी बदौलत है, रज।
ठीक है, शायद हमें चलना चाहिए।
सही दरवाज़ा
सही जगह पर!
-सही दरवाज़ा -सही दरवाज़ा
-सही जगह पर! -सही जगह पर!
-सही दरवाज़ा -सही दरवाज़ा
-सही जगह पर! -सही जगह पर!
क्या तुम ठीक हो? क्या परेशानी है?
चलो वापस चलें!
वॉबल!
एमिली। एक मिनट रुको।
क्या होता है अगर हमें भुलाया नहीं गया हो
और हमें फिर भी खा लिया जाए?
फिर से वही नहीं?
मैंने तुम्हें बताया था!
सुनो! अगर हमें खा लिया जाए,
तो हमारे इंसानी दोस्तों का क्या होता है?
मुझे नहीं पता। शायद उनकी आत्माएं मर जाती हैं
उनके दिल में बड़ा सा छेद होने की वजह से।
एमिली, प्लीज़ मेरा यक़ीन करो।
रुको, रज, मुझे बताओ चल क्या रहा है।
-मैं वादा करता हूँ, वापस आऊंगा। -एमिली, बस।
एमिली, बस इधर है!
ओह, रज।
बंटिंग!
हाँ। यही है। यही ख़ुशबू है।
वही शानदार ख़ुशबू।
तुम ग़ायब नहीं हुए।
मैं पूछ सकता हूँ तुम ज़िंदा कैसे बच गए?
इसका मतलब वह लड़की भी बच गई?
नहीं, यह बात नहीं है… तुम्हारी ख़ुशबू बदल गई है, रॉजर।
चुप करो, बंटिंग। यह सब तुम्हारी ग़लती है।
मैंने कुछ नहीं किया है।
वह तुम थे। वह छोटी बच्ची दुर्घटना का शिकार हुई
क्योंकि तुम डरकर भाग गए थे।
सही कहा न?
तुम झूठ बोल रहे हो।
यह झूठ नहीं है।
बात बस यह है कि तुम इसे अपने नज़रिये से देखते हो
या मेरे नज़रिये से देखते हो।
सब वही देखते हैं जो वे देखना चाहते हैं, नहीं क्या?
अगर वे इसे नहीं देख सकते, तो फिर वे इसे देखना ही नहीं चाहते थे।
समझे?
इसलिए, रॉजर, यह दुर्भाग्यपूर्ण है, हाँ,
लेकिन ना तो कोई तुम्हें देख सकता है और ना ही कोई तुम्हें सुन सकता है
क्योंकि कोई तुम्हें देखना नहीं चाहता और कोई तुम्हें सुनना नहीं चाहता।
क्या तुम अब भी यहाँ होना चाहते हो,
इस दुनिया में जहाँ कोई कभी तुम्हारे आंसू नहीं देखेगा
और तुम्हारा रोना नहीं सुनेगा?
नहीं, तुम ग़लत हो, बंटिंग।
मेरी बात सुनो। मैं कभी नहीं रोता।
-रज? -रज?
बस फिर से?
वह कौन है?
शुक्रिया, गोल्डी।
मुझे कभी भी कॉल कर लीजिएगा।
क्या तुम ठीक हो?
चलो घर चलें।
अपना ध्यान रखना।
गुड नाइट।
मॉम, रुकिए।
प्यारी लिज़्जी, तुम थोड़ा आराम क्यों नहीं कर लेती?
मैं ठीक हूँ।
क्या ऐसा मुमकिन नहीं कि तुम अमैंडा के साथ हॉस्पिटल में रुक सको?
नहीं, ऐसा नहीं लगता।
जब वह जाग जाए तो उसे जी भरकर गले लगाना।
चिंता मत करो। वह लड़की, वह मज़बूत है।
वह ज़रूर जागेगी।
अमैंडा मेरी तरफ़ भागती हुई आई।
जब उसने मुझे देखा,
तो उसे देखकर लगा कि वह मुझे कुछ बताना चाहती थी।
प्लीज़। तुम्हें ख़ुद को दोष नहीं देना चाहिए।
लिज़्जी, क्या तुम ठीक हो?
मुझे माफ़ कर दीजिए, मॉम।
मुझे कल जो सामान हॉस्पिटल ले जाना है उसे पैक कर लेना चाहिए।
हाँ, यह अच्छा आईडिया है।
रजर के लिए, इस बक्से को ना खोलें अमैंडा की ओर से
ख़ैर, मैं तो यक़ीनन रजर नहीं हूँ।
यह सही है।
तुम्हारे डैड, जो तुमसे बहुत प्यार करते थे, तुम्हारे लिए यह लाए थे।
डैड को कभी मत भूलना मॉम की रक्षा करना कभी मत रोना
वहाँ सब कैसा है? क्या आपको हर चीज़ की आदत हो गई है?
डैड, आप बुक शॉप खोल रहे हैं?
यह अच्छा लग रहा है।
गंभीर किताबें ठीक हैं, लेकिन आपको मज़ेदार किताबें भी रखनी चाहिए।
अगर आप ऐसा करेंगे, तो आपका स्टोर बहुत मशहूर होगा।
मॉम? वह देर रात बियर पी रही थीं और रो रही थीं।
हाँ, ग्रीन लागर। लेकिन उनकी चिंता मत करिए।
मैं उनकी रक्षा करूंगी।
मैं? मैं अकेली हूँ लेकिन रो नहीं रही हूँ।
अगर मैं रोई, तो आपको चिंता होगी, है न? डैड…
आशा करती हूँ आप ढेर सारे दोस्त बनाएंगे।
और जब-तब शायद कभी-कभार,
आप मुझे खत लिख सकते हैं…
आपको मरना क्यों पड़ा, डैड?
डैड को कभी मत भूलना…
मॉम की रक्षा करना…
और…
कभी मत रोना।
रजर।
उस दिन मेरा जन्म हुआ था।
हनी…
हनी, प्लीज़…
प्लीज़…
मॉम…
रक्षा करो हमारी…
अमैंडा की।
अब मैं जानता हूँ कि तुम ख़ास क्यों हो।
तुममें उदासी की तेज़ ख़ुशबू है।
वाक़ई एक बेहद तेज़ ख़ुशबू।
इससे तो यह बात और साफ़ हो जाती है कि तुम मेरा खाना बनने के लायक हो।
और अगर तुम ग़ायब हो जाओ,
तो क्या उस छोटी बच्ची की उदासी भी ग़ायब नहीं हो जाएगी?
इस बारे में सोचो, रॉजर।
तुम्हारी नस्ल तो हमेशा ग़ायब हो जाती है।
उसमें और यहाँ मेरा खाना बन जाने में कोई फ़र्क़ नहीं है, है क्या?
एमिली…
वापस आओ!
एमिली, वह बंटिंग है।
मुझे पता है!
एमिली!
वह ज़िंदा है!
तुमने क्या कहा?
अमैंडा… वह ज़िंदा है!
अमैंडा ज़िंदा है!
वह हॉस्पिटल में ज़िंदा है!
पहले यहाँ से निकलते हैं!
अपना काम ख़त्म करके सीधे घर जाना!
ज़िनज़न।
स्नोफ़्लेक कहाँ है?
लाइब्रेरी में, परेशान है।
एमिली, स्नोफ़्लेक चाहता है कि तुम घर आ जाओ।
मैं आऊंगी, सबके साथ!
ज़िनज़न… क्या यही है?
यही होना चाहिए।
वह कहाँ है? दरवाज़ा कहाँ है?
सब इतना काला क्यों हो गया है?
ऐसा है क्या?
"जहाँ मैं खड़ा हूँ, वहाँ से तो पूरी जगह के ऊपर सूरज चमक रहा है।"
यह बंटिंग है।
ज़िनज़न, हमें जल्दी करना होगा।
हिलो मत। कुछ ठीक नहीं है।
ना तो मुझे इस लड़की में और ना ही इस बिल्ले में दिलचस्पी है।
जैसा कि मानते हैं, मैं सिर्फ़ सबसे ताज़ा खाना खाता हूँ।
ज़िनज़न!
ग़ायब होने वाले इमैजिनरी में वाक़ई सबसे अच्छी ख़ुशबू आती है।
मिस्टर रॉजर।
प्लीज़ मुझे अनुमति दो कि मैं तुम्हें खाने से पहले
कुछ बहुत ही ज़रूरी सिखा सकूँ।
तुम और मैं अलग हैं।
तुम सबकी कल्पना की गई थी।
जबकि, मैं तो उसका उल्टा हूँ।
समझे तुम या नहीं?
मैं वह हूँ जो कल्पना करता है।
सुनो।
मैंने बहुत से ऐसे समय और जगहों को देखा है जिनको तुम जान भी नहीं सकते
और मैंने अनगिनत चीज़ों और अनसुनी कल्पनाओं को देखा है
हर तरह की जगह में।
रास्ते भर अदृश्य रचनाओं को खाते हुए।
तुम मुझसे बचकर नहीं भाग सकते। हार मानने का समय आ गया है।
सुनो, रज, मुझे तुम्हें कुछ बताना है।
तुम हार मान लो तो कैसा रहेगा?
मेरी दोस्त जिस दिन पैदा हुई
तभी से बीमार थी और हॉस्पिटल में थी।
मुझे भुलाया नहीं गया था, रज।
सच यह है
मेरी दोस्त तो बड़े होने का मौक़ा मिलने से पहले ही मर गई थी।
भुलाये जाना पकड़े जाने से अलग है!
रज, तुम अब भी अमैंडा से मिल सकते हो।
नौजवान, तुम्हें दरवाज़ा ढूंढना ही होगा।
दरवाज़ा… लेकिन वह है कहाँ?
ध्यान दो। हर तरफ़ देखो। जाओ!
ठीक है।
प्यारे बच्चे, भागना बेकार है।
उम्मीद करने का कोई फ़ायदा नहीं।
तुम सब, आख़िर में, ग़ायब हो जाओगे, अकेले।
एमिली! ज़िनज़न!
बहुत अच्छे, नौजवान।
तुम अब भी नहीं समझे?
कितनी लाचारी भरी बात है।
यह भी कल्पना के अलावा कुछ नहीं है।
बैंग।
एमिली!
तुम इमैजिनरी कभी नहीं सीखते। तुम कुछ नहीं बदल सकते।
जल्दी करो। इसे अंदर लो।
हमारे साथ रहो, एमिली!
रज…
जो चश्मे मैंने तुम्हें दिए थे…
उनकी कल्पना मेरी,
मेरी असली दोस्त ने की थी।
एमिली, आँखें खोलो।
रज…
हाँ?
अमैंडा से कहना… मैंने हेलो कहा है…
मैं कहूंगा, मैं कह दूंगा।
कुछ ऐसा है जिसे कल्पना कभी नहीं हरा सकती।
और वह है…
-एमिली। -…वास्तविकता।
एमिली!
क्या?
ये तो रज और ज़िनज़न हैं!
घर में स्वागत है!
तुम कहाँ थे? आज का शहर नागासाकी में काल्पनिक देजिमा है।
स्नोफ़्लेक, एमिली जा चुकी है। एमिली ग़ायब हो गई।
मेरी वजह से। वह मेरी वजह से ग़ायब हो गई।
रज?
उसने उसे…
ग़ायब कर दिया।
रुको। एमिली? वह कौन है?
एमिली ज़रूर रज की नई दोस्त होगी!
सोच रहा हूँ कि क्या वह स्नोफ़्लेक की भी नई दोस्त बनेगी।
नौजवान, तुम किसकी बात कर रहे हो?
एमिली…
क्या हममें से किसी को उस बंटिंग ने खा लिया?
ज़िनज़न, वह अभी-अभी… हमारी नज़रों के सामने ग़ायब हो गई।
तुम यह कह रहे हो,
कि यह एमिली हमारी दोस्त थी?
और हम खेलने वाले हैं।
बहुत मज़ा आने वाला है।
क्या हुआ?
तुम ठीक तो हो, नौजवान?
क्या बात है?
नहीं, मैंने उस नाम की महिला के बारे में कभी नहीं सुना।
ना ही मैंने।
यहाँ नहीं।
माफ़ करना, उसे नहीं देखा।
वह एक अच्छी लड़की थी।
ख़ुश, और ईमानदार, एक बहुत ही प्यारी मुस्कुराहट के साथ।
तुम्हें वह याद है?
मैं कैसे भूल सकता हूँ?
बेशक, मुझे याद है। तुम्हें मालूम है उसे क्या हुआ?
बंटिंग की वजह से वह ग़ायब हो गई।
क्या मतलब "वह ग़ायब हो गई"?
यह असम्भव है।
मैंने तो सुना था कि बंटिंग इमैजिनरी पर ही हमला करता है।
वह मेरी लिज्ज़ी पर हमला नहीं करेगा।
रुको। मुझे नहीं पता तुम किसकी बात कर रहे हो।
एलिज़बेथ डाउनबीट। वह मेरी दोस्त है, मेरी लिज्ज़ी।
लिज्ज़ी?
लिज्ज़ी मेरी दोस्त की मॉम हैं, अमैंडा की माँ।
हाँ, अब बात समझ आ रही है।
और बताओ क्या वह ख़ुश है?
क्या वह अब बड़ी हो गई है और अपनी ज़िंदगी में ख़ुश है?
मुझे ऐसा लगता है।
मेरे ख़याल से वह ख़ुश हैं।
वह बहुत मेहनत करती हैं, लेकिन उसके बाद, वह मज़े करती हैं।
वह हमें पार्क और पूल ले जाती हैं।
और उनके बिस्किट, वे स्वादिष्ट होते हैं।
और क्या मैं पूछ सकता हूँ…
क्या तुमने कभी सुना है, क्या लिज्ज़ी ने कभी मेरा ज़िक्र किया है?
तुम्हारा ज़िक्र?
हाँ। मेरा ज़िक्र।
मेरा नाम फ़्रिज है। उसने मुझे "फ़्रिज" नाम दिया था।
अमैंडा की मॉम की रसोई में एक बड़ा सा बक्सा है।
उन्होंने उसका नाम तुम्हारे नाम पर रखा है।
वह हर दिन तुम्हारा नाम पुकारती हैं।
सच में? तो उसे मैं सच में याद हूँ।
मेरी सबसे प्यारी दोस्त।
माफ़ करना। मुझे नहीं लगता…
और उसके बिस्किट अब भी स्वादिष्ट हैं?
पता है, कभी-कभी यह मायने नहीं रखता कि यह सच है या नहीं।
ज़िंदगी में, जो जिस पर यक़ीन करना चाहता है उस पर यक़ीन करना सही है, रज।
बस एक चीज़ मायने रखती है,
वह कहानी जिस पर तुम यक़ीन करते हो।
हाँ, यही मायने रखता है।
शुक्रिया, फ़्रिज।
एजेंसी
गुड मॉर्निंग, रज!
नौजवान, तुम क्या देख रहे हो?
मैं अमैंडा के हॉस्पिटल जा रहा हूँ।
मैं एक इंसानी दोस्त के साथ वहाँ जाऊंगा।
लेकिन तुम्हें तो यह भी मालूम नहीं कि वह कौन से हॉस्पिटल में है, है न?
बंटिंग तुम्हें सूंघ लेगा और तुम्हारा शिकार करेगा।
तुम्हारे वहाँ पहुंचने से पहले ही वह तुम्हें खा जाएगा।
अगर वह अभी ज़िंदा हो भी,
तो अब उसे तुम याद नहीं हो।
और यही वजह है कि तुम्हारे ग़ायब होने की शुरुआत हुई।
अगर तुमने उसे ढूंढ भी लिया, तो उससे कोई मदद नहीं मिलेगी।
मुझे खेद है, लेकिन जो है सो है।
इंसान हमें भूल जाते हैं। ऐसा ही होता है।
क्योंकि हम इमैजिनरी हैं।
लेकिन क्या इतना काफ़ी नहीं है?
क्या "एक असली दोस्त नहीं" होना काफ़ी नहीं है?
नौजवान, तुम्हें समझना होगा।
ज़िनज़न, मुझे ग़ायब हो जाने का डर है
या बंटिंग का खाना बन जाने का।
लेकिन मैं जा रहा हूँ।
मैं ग़ायब हो सकता हूँ और कोई मुझे दोबारा नहीं देखेगा।
लेकिन अमैंडा और मैंने जो समय साथ बिताया वह सच है।
भले ही पूरी दुनिया को यक़ीन ना हो कि यह सच है।
मुझे अब भी है।
मैं ख़ुश हूँ कि मैं अमैंडा का दोस्त रहा हूँ।
रज।
ज़िनज़न, मैं अमैंडा से मिलना चाहता हूँ।
मैं उसे बताना चाहता हूँ कि वह जागे और अपनी ज़िंदगी के लिए लड़े।
मैं उसे बताना चाहता हूँ कि चाहे जो हो जाए,
मैं हमेशा उसकी तरफ़ हूँ।
मुझे बताना होगा, मेरे ग़ायब होने से पहले।
प्राइमा बैलेरिना जूलिया
जूलिया।
यह अमैंडा की दोस्त है।
यह मेरा… नहीं, यह हमारा,
हमारा संघर्ष है उन सभी के लिए जिन्हें देखा नहीं जाता।
ज़िनज़न, यह मेरा जवाब है।
नौजवान!
नहीं। तुम्हें हुआ क्या है?
बस भी करो। तुम यह समझ नहीं रही हो।
आज रिसाइटल है, और तुम स्टार हो, प्राइमा बैलेरिना।
तुम राजकुमारी औरोरा हो!
मैं रजर हूँ, अमैंडा का दोस्त।
रॉजर?
नहीं, मैं रजर हूँ, अमैंडा का दोस्त।
प्लीज़, जूलिया। तुम्हें मुझे इसी समय अमैंडा के अस्पताल ले जाना होगा।
अमैंडा का दोस्त? यह बकवास है।
तुम मेरी औरोरा हो।
अब मेरी बात सुनो।
आज तुम दर्शकों में बैठे हर एक इंसान को आकर्षित करोगी।
जूलिया, प्लीज़! मैं तुमसे विनती करता हूँ।
मेरे पास समय नहीं है! यह बहुत ज़रूरी है।
मुझे तुमसे एक मदद चाहिए।
मेरा… नहीं, मुझे… हॉस्पिटल तक…
क्या हो रहा है?
जूलिया ने अपने हर दिन के असली इमैजिनरी के रूप में रज को चुन लिया।
हम क्या करने वाले हैं? हम क्या करेंगे?
हम तो मुश्किल में हैं।
चुप रहो। अब, अगला है, औरोरा,
"अवेकनिंग पा दे द्यू।"
जूलिया, हमें देर हो जाएगी!
ठीक है।
नहीं!
नौजवान! तस्वीर को छोड़ दो!
नौजवान, होश में आओ।
रज, तुम जा रहे हो न?
तुम अमैंडा से मिलने जा रहे हो, याद है?
अमैंडा?
अमैंडा कौन है? मैं उसे नहीं जानता।
वह तुम्हारी इंसानी दोस्त है।
अमैंडा?
अमैंडा…
क्या तुम भूल गए?
चलो चलें, जूलिया।
तुम्हारे डैड बाद में हमारे पास आ जाएंगे।
मेरी समझ नहीं आता।
वह मेरा जन्मदिन भूल जाते हैं लेकिन उन्हें मेरा बैले रिसाइटल याद रहता है?
इस तरफ़!
जूलिया, रुको!
जल्दी करो, रज, जल्दी!
आ जाओ, नौजवान।
जल्दी करो, चलो, जाओ।
मुझे तुम पर यक़ीन है, स्नोफ़्लेक।
यह मुझ पर छोड़ दो।
चलो चलें, नौजवान।
जल्दी करो! तुम पक्का अमैंडा से मिलना चाहते हो, नहीं चाहते क्या?
अमैंडा…
हॉस्पिटल…
जूलिया!
रुको!
नौजवान, इस तरफ़।
जाओ, रज। मुझे पता है तुम यह कर सकते हो।
ज़िनज़न!
-बहादुर महसूस कर रहे हो? -देखो मुझे।
मॉम, आपने वह शोर सुना?
शोर? कैसा शोर, हनी?
जूलिया!
हॉस्पिटल। हमें हॉस्पिटल पहुंचना है।
जूलिया, सच में तुम्हें मुझे ऐसे हैरान नहीं करना चाहिए।
जूलिया! मुझे अमांडा के पास ले चलो।
प्लीज़, मुझे अमैंडा के पास ले चलो।
एम्बुलेंस… हॉस्पिटल।
तुमने बहुत अच्छा किया, नौजवान।
क़िस्मत तुम्हारा साथ दे।
अमैंडा!
नाम है बंटिंग। मैं मिस्टर बंटिंग हूँ।
मैं अमैंडा शफ़लअप नाम की एक लड़की को ढूंढ रहा हूँ।
मेरा मानना है कि वह इसी हॉस्पिटल में एक मरीज़ है।
-मिस्टर बंटिंग। -हाँ?
मैं पूछ रही हूँ कि मरीज़ के साथ आपका क्या संबंध है।
बच्चों का वार्ड
उस तरफ़।
-वह उस तरफ़ है। -वह उस तरफ़ है।
-उस तरफ़! -शुक्रिया!
बाहर निकलने के लिए स्नोफ़्लेक बहुत बड़ा है।
लाइब्रेरी वापस चले जाओ, ज़िनज़न।
क्या लगता है रज अमैंडा से मिल पाया?
मुझे यक़ीन है वह उससे मिला।
मुझे पता था वह कर लेगा।
निश्चिन्त रहो, स्नोफ़्लेक। मैं तुम्हारा ध्यान रखूंगा।
जूलिया! माँ!
मुझे अभी-अभी याद आया, वह आज है।
आज हमारा एक बैले कॉन्सर्ट है।
भगवान का शुक्र है।
मिस शफ़लअप,
उसकी रीडिंग्स अब स्थिर हैं।
आपका बहुत बहुत धन्यवाद।
मॉम!
मैं हॉट चॉकलेट लेने जा रही हूँ।
अमैंडा!
अमैंडा…
यह सब मेरी ग़लती है। मुझे माफ़ कर दो।
मुझे यह पता है।
मैं जानती हूँ तुम ज़िंदा हो।
तुम्हारी कल्पना ज़िंदा होगी।
और मैं यहाँ हूँ।
मैं वापस आ गया, अमैंडा। मैं वापस लौट आया।
अब जागने का समय हो गया है।
प्लीज़, जाग जाओ।
कभी ग़ायब नहीं होना,
एक-दूसरे को बचाना,
और कभी नहीं रोना।
अब और बचकर नहीं भागना।
अमैंडा, तुम्हें जागना होगा!
और हमारे पास यहाँ क्या है?
यह मत कहना। यह रॉजर है?
मुझे पता था तुम यहीं मिलोगे, रॉजर। तुम्हें दोबारा देखकर ख़ुशी हुई।
अमैंडा…
मैं कहाँ हूँ?
प्रिय, तुम जाग गई हो।
क्या आप… क्या आप मेरे डॉक्टर हैं?
अब क्या तुम वहाँ प्लीज़ शांत हो जाओगे।
हर चीज़ की एक्सपायरी डेट होती है।
और तुम्हारी एक्सपायरी डेट आज है, रॉजर।
उस ड्रेस से मैं बेवक़ूफ़ नहीं बनने वाला।
आप किससे बात कर रहे हैं?
सुना तुमने? अमैंडा अब तुम्हें नहीं देख सकती।
उसे तुम याद नहीं हो।
अरे बाप रे। बड़े दुख की बात है,
नहीं क्या, रॉजर?
र… रॉजर?
तु… तुम कौन हो?
और क्यों… तुम लड़ क्यों रहे हो?
मुझे बहुत भूख लगी है, वाक़ई बड़ी भूख।
मैं सब कुछ खा जाऊंगा, वह सब जो उसने तुम्हें दिया है,
उदासी और दर्द सब कुछ।
अमैंडा!
रॉजर?
नहीं।
रुक जाओ! उसका नाम रॉजर नहीं है।
सही कहा! यह मैं हूँ!
उसका नाम रजर है! यह रजर है।
रजर! इधर!
अमैंडा!
बहुत अच्छे, छोटी बच्ची!
जैसा कि मैंने सोचा था, तुम्हारा रॉजर वाक़ई शिकार के लायक है।
क्या तुम तैयार हो, रजर?
तैयार!
कसकर पकड़ लो!
पकड़े हुए हूँ। यक़ीनन पकड़े हुए हूँ।
यह तो कमाल हो गया।
मैं सैकड़ों सालों से कल्पना कर रहा हूँ,
तुमसे कहीं ज़्यादा, प्रिय।
अमैंडा, यह नाव… क्या यह नाव उड़ सकती है?
दरअसल…
यह नहीं उड़ती!
लेकिन चिंता की बात नहीं!
रजर!
अमैंडा!
अमैंडा?
अमैंडा?!
आप डॉक्टर हैं, है न? प्लीज़ कुछ कीजिए!
मैं माफ़ी चाहता हूँ, मिस शफ़लअप।
मैं दरअसल आज यहाँ बच्चों का सर्वे कर रहा हूँ।
यह बहुत ज़रूरी सर्वे है।
निश्चिन्त रहिए, ज़्यादा देर नहीं लगेगी।
तुम वही आदमी हो जो उस दिन बुक शॉप में आया था।
आपको मैं याद हूँ। यह तो बड़े सम्मान की बात है, मिस शफ़लअप।
प्लीज़ इसी समय यहाँ से चले जाओ!
देख नहीं रहे मेरी बेटी तकलीफ़ में है?
मॉम!
अमैंडा, भगवान का शुक्र है तुम्हें होश आ गया!
उस पर यक़ीन मत करिए… उस पर यक़ीन बिल्कुल मत करना।
मैं अभी डॉक्टर को बुलाकर लाती हूँ।
मॉम…
वह आदमी… वह रजर को निगलने की कोशिश कर रहा है।
छोटी बच्ची, मैं यक़ीनन उसे निगलने की कोशिश नहीं कर रहा हूँ।
मैं तो बस उसे वापस शून्य में ले जा रहा हूँ,
उसे वास्तविकता में लौटाकर।
तुम? तुम क्या हो?
तुम बीच में दखल ना दो तो तुम्हें और लड़की को चोट नहीं पहुंचेगी।
दखल?
मेरी बच्ची!
अमैंडा, प्लीज़, मॉम तुम पर यक़ीन करेंगी।
वह तुम्हारी मदद कर सकती हैं।
अमैंडा, उन्हें फ़्रिज के बारे में बताओ।
वह आ जाएगा। अगर वह उसे बुलाएंगी, तो वह आएगा।
-मॉम, रजर कह रहा है… -अमैंडा!
बेटा, सब ठीक है।
रजर कह रहा है… फ़्रिज, फ़्रिज को बुलाइए।
क्या तुमने "फ़्रिज" कहा?
एक कुत्ता। एक फ़्रिज नाम का कुत्ता…
रजर कह रहा है वह फ़्रिज से मिला था।
रजर…
फ़्रिज को बुलाइए।
मॉम, आपको फ़्रिज को बुलाना होगा।
मॉम…
सांप?
आपका स्वागत है, मिस शफ़लअप,
मैं आपका स्वागत करता हूँ
इमैजिनरी की दुनिया में।
मॉम! आपने मेरी बात सुनी?
अमैंडा,
मैं तुम्हारे लिए इससे लड़ूंगी!
मॉम!
रजर!
मॉम! उसे बचाइए!
एलिज़बेथ
उसे छोड़ दो! मैंने कहा, उसे छोड़ दो!
इसी समय उसे छोड़ दो।
हे, वह हमारे साथ है! मैंने कहा उसे अकेला छोड़ दो।
वह हमारा दोस्त है!
हम तुम्हें हमारे दोस्त को नहीं लेने देंगे!
चलो फ़्रिज!
-मॉम! -अमैंडा!
तुम सब अपने काम से काम क्यों नहीं रखते?
यह बस एक इमैजिनरी है।
इन्हें इसे मुझे खाने के लिए दे देना चाहिए!
रजर!
अमैंडा, तुम्हें मॉम के साथ अपनी ज़िंदगी जीनी चाहिए।
रजर!
इस स्वाद को बता नहीं सकता।
सच में "कल्पना से परे।"
मुझे कहना पड़ेगा…
यह ऐसा है जैसे ताज़ा ना हो,
बल्कि सड़ा हुआ हो।
लेकिन आख़िरकार मैंने यह कर ही लिया। मैंने एक असाधारण इमैजिनरी को खाया!
हाँ, मुझे यही तो चाहिए था।
वा… वास्तविकता…
मिस्टर बंटिंग
क्या आप ठीक हैं?
सब ठीक है।
फिर से स्वागत है, मेरी प्यारी बेटी।
मैं घर आ गई, मॉम। मैं घर आ गई।
वह देखो। वैसा ही है जैसा तुमने कहा था।
वह बहुत, बहुत ख़ुश है।
बड़ी हो गई है।
हाँ, मेरी अमैंडा भी
बहुत ख़ुश है।
क्या सब ठीक है?
हाँ।
अरे वाह, इसे होश आ गया।
हाँ।
यह तो बढ़िया हुआ। मैं अभी जाकर डॉक्टर को बताती हूँ।
प्लीज़।
शुक्रिया, रजर। शुक्रिया। और तुम्हारा भी शुक्रिया, मेरे प्यारे फ़्रिज।
रजर, वापस आने के लिए शुक्रिया।
मैं अकेला नहीं था।
लाइब्रेरी के दोस्तों ने मेरी मदद की।
ज़िनज़न और स्नोफ़्लेक…
और एमिली ने भी।
अमैंडा, तुम ख़ुश होगी
और उदास होगी और ऐसा बार बार होगा…
और तुम बड़ी हो जाओगी।
रजर।
अमैंडा, कोई फ़र्क़ नहीं पड़ता कब,
कोई फ़र्क़ नहीं पड़ता क्या,
मैं हमेशा तुम्हारा एक हिस्सा रहूंगा।
आने के लिए शुक्रिया,
तीन महीने, तीन हफ़्ते और तीन दिन पहले।
अमैंडा…
कभी ग़ायब नहीं होना,
एक-दूसरे को बचाना,
और कभी…
नहीं रोना।
क्या तुम तैयार हो?
चलो, रजर! हमारे आख़िरी एडवेंचर पर!
हाँ!
एक अनदेखा पंछी।
एक अनदेखा फूल।
एक अनदेखी मंद हवा।
एक अनदेखी रात।
क्या आपने कभी इतना शानदार कुछ देखा है?
मैंने देखा है।
संवाद अनुवादक: प्रीति भारद्वाज